Diari Oficial de la Generalitat Valenciana


Sumari del DOGV 725, del 17-12-1987 (1987/810185)

DECRET 197/1987, de 7 de desembre, del Consell de la Generalitat Valenciana, pel qual s'acorden actuacions de reforma i desenvolupament agrari a la zona <<da Vall d'Aiora>> (València).
----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/12/07/197/dof/vci/html**

### Dades del document

Número de DOGV
:   725

Data del DOGV
:   17-12-1987

Secció del DOGV
:   DISPOSICIONS GENERALS

Número del document
:   1987/810185


Data del document
:   07-12-1987

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Decret 197/1987, de 7 de desembre, del Consell de la Generalitat Valenciana, pel qual s'acorden actuacions de reforma i desenvolupament agrari a la zona "La Vall d'Aiora" (València).  
La zona denominada «la Vall d'Aiora», de la província de València, presenta una difícil situació pel que fa a l?economia agrària, deguda a efectes d'infrastructura que hi impedeixen una utilització adequada dels recursos potencials, agreujada per les inundacions d'anys anteriors i pels incendis forestals.  
La Mancomunitat de la Vall d'Aiora-Cofrentes s'ha dirigit a la Conselleria d?agricultura i Pesca sol·licitant que s'adopten mesures per remeiar tal situació i que s'hi inicien actuacions de reforma i desenvolupament agrari. Els Serveis Territorials de València de dita Conselleria ja han realitzat els estudis corresponents, que han fet palès que el millor desplegament de les explotacions agrícoles i la correcció dels defectes d'infrastructura, poden aconseguir-se en gran part a través de l'actuació de la susdita Conselleria, mitjançant les mesures que estableix la Llei de Reforma i Desenvolupament Agrari en matèria d'ordenació d'explotacions.  
En atenció d'aquests motius, a proposta del Conseller d'Agricultura i Pesca i després de la deliberació del Consell de la Generalitat Valenciana en reunió del dia 7 de desembre de 1987,  
DECRETE:  
Article primer  
U Es declara d'utilitat pública i interés social, d?acord amb els articles 128 i 129 de la Llei de Reforma i Desenvolupament Agrari, de 12 de gener de 1973, l?ordenació d'explotacions de la zona «la Vall d'Aiora», a la província de València, per tal que aconseguesquen dimensions suficients i característiques adequades pel que fa a l?estructura, la capitalització i l?organització empresarial corresponents.  
Dos. La zona «la Vall d'Aiora», de la província de València, a l?efecte d'aquest Decret, comprén els termes municipals d'Ayora, Cofrentes, Cortes de Pallás, Jalance, Jarafuel, Teresa de Cofrentes i Zarra.  
L?extensió superficial de la zona descrita és, aproximadament, de 114.405 Hes.  
Article segon  
U L?orientació productiva que s'assenyala per a la zona serà la següent: increment del cultiu dels fruiters de pinyol i de la noguera, així com de les plantes farratgeres i dels cereals per a pinso, amb vista a un millor desenvolupament de la ramaderia ovina i cabrum. S'hi afavorirà així mateix el cultiu de plantes aromàtiques i medicinals i s'hi fomentarà l?expansió de l'apicultura.  
Dos. S'assenyalen com a línies d?actuació més importants de la Conselleria d?agricultura i Pesca la creació de zones de reg noves que en part hauran de substituir les terres arrasades i desaparegudes amb motiu de les inundacions d'anys anteriors; la millora i el condicionament dels regadius actuals; la investigació d'aigües subterrànies; la canalització i el sanejament de terres; la millora de la xarxa viària per al millor servei de les explotacions agrícoles i forestals; el foment de l?electrificació rural; l?execució de la concentració parcel·laria; el foment de l'associacionisme agrari, especialment en matèria d?elaboració, transformació i comercialització de productes; les ajudes per a l'increment dels fruiters de pinyol amb experiència a la zona i el suport a la introducció de varietats noves; el foment del cultiu de la noguera, de les plantes farratgeres, les pratenses i la dacsa, al regadiu; al secà, l'alternativa d'un any cereal i un altre veça; i les ajudes per al desenvolupament de la ramaderia ovina i cabrum i de l'apicultura.  
Tres. Les ajudes econòmiques específiques que es concediran amb fons públics estaran condicionades al compliment de l?orientació productiva que s'assenyala.  
Article tercer  
La Conselleria d?agricultura i Pesca, amb l?oportuna participació de les Juntes de Coordinació a què es fa referència el Decret 150/1986, de 24 de novembre, del Consell de la Generalitat Valenciana, redactarà el Pla d'Obres i Millores Territorials de la zona, que estudiarà amb el detall necessari les que preveu l?informe que ha servit de base a aquest Decret, i les classificarà d'acord amb les disposicions del Llibre Tercer de la Llei de Reforma i Desenvolupament Agrari. Aquest Pla d'Obres i Millores Territorials haurà de ser aprovat per Ordre de la Conselleria d?agricultura i Pesca.  
Article quart  
La Conselleria d?agricultura i Pesca, d'acord amb l'article 129 de la Llei de Reforma i Desenvolupament Agrari, determinarà per Ordre, que es publicarà al Diari Oficial de la Generalitat Valenciana, els sectors de la zona delimitada a l'article primer en què haja de dur-se a terme, segons el Llibre Tercer, Títol VI de la Llei esmentada, la concentració parcel·laria, que a tots els efectes legals queda declarada d'utilitat pública i d'urgent execució.  
Article cinqué  
A la zona es promourà la constitució i millora d'explotacions agràries que reunesquen condicions estructurals i tècniques adequades, i que proporcionen, d'acord amb la conjuntura econòmica i el nivell de vida de la zona, una remuneració adequada del treball, especialment el familiar, i de la gestió empresarial.  
La producció final de tals explotacions haurà d'assolir, en tot cas, un mínim d'un milió de pessetes i no podrà ultrapassar el límit màxim de deu milions de pessetes.  
Els límits assenyalats per a la dimensió de les explotacions per l?import de la producció final es calcula en tot moment prenent com a base els preus que els productes tenen en la data de la publicació d'aquest Decret, per evitar que la possible variació d'aquells en el futur incidesca sobre la dimensió real que es fixa per a les explotacions viables.  
Article sisé  
Els titulars d?explotacions individuals, les Cooperatives, les Agrupacions de Productors Agraris i les Associacions restants podran sol·licitar de la Conselleria d?agricultura i Pesca qualsevol dels auxilis que autoritza la Llei de Reforma i Desenvolupament Agrari vigent, sempre que hi concórreguen les circumstàncies i es complesquen els requisits que estableix la Llei esmentada i aquest Decret.  
Article seté  
Els titulars d'explotacions la producció final de les quals ultrapasse el límit màxim assenyalat a l'article cinqué d'aquest Decret, podran acollir-se als beneficis que estableix l'article 131 de 14 Llei de Reforma i Desenvolupament Agrari, sempre que, seguint les directrius d'aquell, contribuesquen al desenvolupament econòmic i social de la zona mitjançant la creació de llocs de treball permanents o per qualsevol altre dels mitjans assenyalats a l'article 131 de l'esmentada Llei.  
Article vuité  
Les ajudes i els estímuls establerts en aquest Decret només podran ser sol·licitades fins al 31 de desembre de 1993.  
Article nové  
La Conselleria d?agricultura i Pesca atorgarà discrecionalment les ajudes a què es refereix l'article anterior en la quantia que corresponga, d'acord amb els preceptes de la Llei de Reforma i Desenvolupament Agrari, segons l?orientació productiva assenyalada a l'article segon d'aquest Decret.  
Article deu  
Les expropiacions que es realitzaran a l?empara de la declaració, continguda a l'article primer d'aquest Decret es regularan per la norma específica que en cada cas resulte aplicable.,  
Article onze  
La Conselleria d?agricultura i Pesca queda autoritzada perquè, a proposta conjunta de la Direcció General de la Producció Agrària i la Direcció General de Desenvolupament Agrari, concreta a les distintes àrees uniformes, l?orientació productiva assenyalada per a la zona i, si era aconsellable, l'adeqüe a les circumstàncies que es presenten.  
Article dotze  
Dins els tres mesos següents a la publicació d'aquest Decret es constituirà la Junta de Coordinació de la Zona d?Ordenació d'Explotacions de la Vall d?Aiora, d'acord amb l'article quart del Decret 150/1986, de 24 de novembre, del Consell de la Generalitat Valenciana, amb les comeses i competències assenyalades a la susdita disposició legal.  
DISPOSICIONS FINALS  
Primera  
El Conseller d?agricultura i Pesca queda facultat per a l?execució i el desplegament del que preveu aquest Decret.  
Segona  
Aquest Decret entrarà en vigor l?endemà de la publicació al Diari Oficial de la Generalitat Valenciana.  
València, 7 de desembre de 1987.  
El President de la Generalitat,  
JOAN LERMA I BLASCO  
El Conseller d?agricultura i Pesca,  
LLUIS FONT DE MORA MONTESINOS


Còpia Permalink ELI